Situație tensionată la Bayen Munchen! Jucătorul dorit de Real Madrid, deranjat de ultimatumul bavarezilor
Situația contractuală a lui Alphonso Davies stârnește numeroase discuții, în ultimele luni.
Real Madrid este interesată de serviciile jucătorului canadian, însă Bayern Munchen încearcă să ajungă la o înțelegere pentru prelungirea contractului, care expiră în iunie 2025.
Agentul lui Alphonso Davies, deranjat de strategia bavarezilor
Max Eberl, directorul sportiv al lui Bayern Munche, a declarat că i s-a făcut o ofertă "concretă și valorosasă", însă ar fi stabilit și un ultimatum pentru un răspuns din partea jucătorului.
"La un moment dat, trebuie să zică da sau nu", a explicat Eberl, iar presa din Germania ar fi anunțat că data limită ar fi în următoarele două săptămâni.
Nick Huoseh, agentul canadianului, a reacționat și nu a ezitat să aibă o reacție pe subiect.
"Nu este corect ca Alphonso să fie atacat. În urmă cu un an eram pe cale să ajungem la o înțelegere, însă toată conducerea a fost schimbată. Apoi nu am mai avut nicio veste timp de șapte luni, iar acum se discută de ultimatum-uri. Nu este corect", a spus impresarul, în Bild.
Alphonso Davies a ajuns la Bayern Munchen în 2019, de la Vancouver, în schimbul sumei de 14 milioane de euro, iar de o bună perioadă de timp este titular incontestabil la echipa care a dominat fotbalul german în ultimul deceniu.
În acest sezon, Alphonso Davies a evoluat în 31 de partide pentru cei de la Bayern Munchen, în toate competițiile, reușind să înscrie un gol și să ofere trei pase decisive.
Urmăriți SPORT.RO și pe Google News